open-index/open-wikipedia-markdown huggingface dataset:
Σπόρος

[μικρογραφία|400x400εσ|Διάγραμμα [Κάρυο (βοτανική)|καρύου. Διάκριση μεταξύ σπόρου και καρπού.]]
**Σπόρος** ή **σπέρμα** ονομάζεται το αναπαραγωγικό όργανο που ύστερα από γονιμοποίηση περιέχεται στον καρπό και προήλθε από τις σπερμοβλάστες. Τα λειτουργικά μέρη του σπόρου είναι το έμβρυο ή φυτάριο, δύο κοτυληδόνες (εκ των οποίων τουλάχιστο μια λειτουργική), το ενδοσπέρμιο και το περισπέρμιο.

Οι κοτυληδόνες και το ενδοσπέρμιο χρησιμοποιούνται κυρίως για αποθήκευση αποθησαυριστικών ουσιών που είναι απαραίτητες κατά τα διάφορα στάδια της βλάστησης. Στα μονοκότυλα η λειτουργική κοτυληδόνα ονομάζεται ασπίδιο (*scutellum*) ενώ η δεύτερη μένει ατροφική. Σε μερικά είδη στο σπόρο το ενδοσπέρμιο είναι τόσο περιορισμένο που θεωρείται πως δεν υπάρχει. Το περισπέρμιο είναι το προστατευτικό κάλυμμα όλου του σπόρου και ενσωματώνει μηχανισμούς για τον έλεγχο της διέλευσης του νερού, καθώς και ουσίες-ανοστολείς της βλάστησης (αγγλ: *germination inhibitors*). Πολλές φορές το περισπέρμιο δεν αφήνει δίοδο για να εισέλθει νερό ή/και οξυγόνο στο εσωτερικό του σπόρου με αποτέλεσμα μια κατάσταση εξαναγκασμένου ληθάργου. Η μόνη δυνάμει είσοδος αυτών των στοιχείων είναι η μικροπύλη (*micropyle*), ενώ hilum λέγεται η ασυνέχεια του περισπερμίου γύρω από αυτήν. Κατά τη διάρκεια του ληθάργου, αυτή παραμένει ανοιχτή όταν ο σπόρος περιέχει περισσότερο από το επιθυμητό νερό (για να βγει έξω), ενώ κλείνει όταν τα επίπεδα υγρασίας πέφτουν σε επιθυμητά όρια. Το έμβρυο αποτελείται από τα αρχέφυτρα του βλαστού (κολεόπτυλο) και της ρίζας (κολεόριζα). Το τμήμα του εμβρύου μεταξύ του ακραίου μεριστώματος του βλαστού και των κοτυληδόνων λέγεται επικοτύλιο, ενώ υποκοτύλιο είναι το μέρος του εμβρύου από το κορυφαίο ριζικό μερίστωμα ως τις κοτυληδόνες.

## Η βλάστηση του σπόρου
μικρογραφία|Σπορόφυτο ηλίανθου
Όποτε οι συνθήκες γίνουν ευνοϊκές, το έμβρυο θα μεγιστοποιήσει το αυξητικό/βλαστητικό του δυναμικό (growth potential) και θα εντείνει τις μεταβολικές διεργασίες. Καθοριστικό βήμα είναι η διάσπαση της στεγανότητας του περισπερμίου και η ενυδάτωση του σπόρου. Γίνεται επομένως κατανοητό πως το ίδιο το περισπέρμιο, ως ρυθμιστής της ενυδάτωσης του σπόρου, μπορεί να αποτελέσει σοβαρό εμπόδιο στη βλαστικότητα των σπόρων. Στην ευνοϊκή πάντως περίπτωση, η ενυδάτωση των εμβρυακών ιστών γίνεται βάσει κάποιων δυνάμεων που αναπτύσσονται στην επιφάνεια των κυττάρων. Ουσιαστικά υπάρχει ηλεκτροχημικό δυναμικό που έλκει το νερό στα κυτταρικά τοιχώματα, τις πρωτεΐνες και τα άλλα υδρόφιλα μόρια, με άμεση συνέπεια τη διόγκωση των κυττάρων και μεγαλύτερο αυξητικό δυναμικό. Αυτό το δυναμικό πλέον μπορεί να διασπάσει το περισπέρμιο και να επιτρέψει τη βλάστηση του φυταρίου. Στη συνέχεια εντείνεται η αναπνοή (όπως και όλος ο μεταβολισμός συνολικά), ενεργοποιούνται υδρολυτικά ένζυμα και τα κύτταρα αρχίζουν να πολλαπλασιάζονται.

## Εξωτερικοί σύνδεσμοι

* Λήθαργος σπόρων

Σπορος

Κατηγορία:Βοτανική
Κατηγορία:Αναπαραγωγή των φυτών
Κατηγορία:Αναπαραγωγή
Πεπάρηθος

## Μυθολογικό πρόσωπο
Ο **Πεπάρηθος** ήταν γιος του θεού Διονύσου και της Αριάδνης. Ως αδελφοί του αναφέρονται οι Στάφυλος, Θόαντας, Οινοπίων, Λάτραμυς, Ευάνθης και Ταυρόπολις.

Σύμφωνα με το μύθο γεννήθηκε μαζί με τον Στάφυλο, τον Θόαντα και τον Οινοποίωνα στη Λήμνο.

## Νήσος
**Πεπάρηθος** ονομαζόταν κατά την αρχαιότητα η σημερινή νήσος Σκόπελος. Αν και ως πρώτος οικιστής της Σκοπέλου (Πεπαρήθου), αναφέρεται ο Στάφυλος, το νησί πήρε το όνομα του αδελφού του.

## Αναφορές


Κατηγορία:Πρόσωπα της ελληνικής μυθολογίας
Κατηγορία:Σκόπελος
Α΄ κατηγορία ποδοσφαίρου ανδρών Κύπρου 1966-67

Η **Α΄ κατηγορία ποδοσφαίρου ανδρών Κύπρου 1966-67** ήταν η 28η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο Ολυμπιακός για 1η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 1966-67 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν διαβαθμίστηκε καμία ομάδα.

Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1967-68. Επιπρόσθετα, από την περίοδο αυτή ξεκίνησε ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο ο εκάστοτε πρωταθλητής Κύπρου εξασφάλιζε τη συμμετοχή του στην Α΄ Εθνική Ελλάδας για την επόμενη περίοδο, εκτός και αν πρωταθλήτρια της περασμένης περιόδου εξασφάλιζε την παραμονή της στο πανελλήνιο πρωτάθλημα. Η απόφαση αυτή λήφθηκε στην ετήσια γενική συνέλευση της Κυπριακής Ομοσπονδίας Ποδοσφαίρου στις 10 Σεπτεμβρίου 1967 (τρεις μήνες μετά την ολοκλήρωση του πρωταθλήματος).

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς ενώ η ήττα με ένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1965-66, στο πρωτάθλημα της περιόδου 1966-67 συμμετείχε ο πρωταθλητής της Β΄ κατηγορίας 1965-66, ΑΠΟΠ.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο *γκολ κατά x 100* διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία). 

1Από την ΕΠΑ αφαιρέθηκε ένας βαθμός.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*
*
*

## Βιβλιογραφία
*
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1966-67
* Πρώτοι σκόρερ Α΄ κατηγορίας ποδοσφαίρου ανδρών Κύπρου
* Πορεία των κυπριακών ομάδων στα ευρωπαϊκά κύπελλα ποδοσφαίρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1966-1967
Πάπυρος του Άνι

thumb|450px|Η εικονογράφηση του κεντρικού τμήματος του Πάπυρου του Άνι.

Ο **Πάπυρος του Άνι** είναι ένας αρχαίο Αιγυπτιακό χειρόγραφο σε πάπυρο, γραμμένο σε κυρτά ιερογλυφικά και εικονογραφημένο με έγχρωμες παραστάσεις. Δημιουργήθηκε γύρω στο 1240 π.Χ. κατά τη 19η δυναστεία του νέου βασιλείου της Αρχαίας Αιγύπτου.

Οι αρχαίοι Αιγύπτιοι συγκροτούσαν ένα προσωπικό βιβλίο για κάθε άτομο κατά το θάνατό του, το οποίο ονόμαζαν «Καθημερινό Βιβλίο της Μετάβασης», αλλά παραμείνει πλέον γνωστό ως το «Βιβλίο των Νεκρών». Συνήθως περιλάμβανε ρητά και παροιμίες για να βοηθήσει τον νεκρό στη μεταθανάτια ζωή του. Το «Βιβλίο των νεκρών» για το συγγραφέα Άνι από τις αρχαίες Θήβες, είναι γνωστό ως ο Πάπυρος του Άνι.

Το χειρόγραφο αγοράστηκε το 1888 από τον Γουόλις Μπατζ για λογαριασμό της συλλογής του Βρετανικού Μουσείου, στο οποίο βρίσκεται και σήμερα. Πριν από τη μεταφορά του χειρογράφου στην Αγγλία, ο Μπατζ έκοψε τη περγαμηνή σε 37 τμήματα σχεδόν ίδιου μεγέθους, καταστρέφοντας έτσι την ακεραιότητα του εγγράφου σε μία εποχή που η επιστήμη δεν μπορούσε να το επανασυνθέσει.

## Περιεχόμενα
Ο Πάπυρος του Άνι διαιρείται σε διαφορετικές ενότητες και τμήματα. Οι ενότητες διαφέρουν ανάλογα τον μελετητή, ενώ ως τμήματα προσδιορίζονται ομάδες συναφών προτάσεων. Οι τίτλοι που παρουσιάζονται στη συνέχεια αποτελούν υπόθεση της αντίστοιχης έρευνας.


ΕνότητεςΤμήματαΤίτλος (περιεχόμενο)

 01	 16	 Ύμνοι 
 02	 36	 Ευχές του Κερτ Νετέρ
 03	 08	 Επτά καλλιτέχνες 
 04	 10	 Στήλοι του Οίκου του Όσιρι 
 05	 05	 Λόγοι 
 06	 22	 Άιλ Τοτς 
 07	 32	 Συλλογή κεφαλαίου α' 
 08	 20	 Επιτίμια 
 09	 19	 Διάφορα 
 10	 18	 Συλλογή κεφαλαίου β' 
 11	 20	 Κείμενα νεκρικού θαλάμου 


## Πηγές
* *The Egyptian Book of the Dead: The Book of Going Forth by Day, The First Authentic Presentation of the Complete "Papyrus of Ani"*, Chronicle Books, San Francisco, c 1994, Rev. ed. c 1998. 
* *Eternal Egypt: Masterworks of Ancient Art from the British Museum*, Edna Russmann.
* *The Egyptian Book of the Dead: (The Papyrus of Ani)*, Dover Ed., New York, c 1895, Dover ed., 1967. 

Ανι
Κατηγορία:Εκθέματα στο Βρετανικό Μουσείο
Κατηγορία:Αρχαία αιγυπτιακή γραμματεία
Σίαρνακ (δορυφόρος)

Ο **Σίαρνακ** (), ή **Κρόνος XXIX** (Saturn XXIX) είναι ένας ακανόνιστος φυσικός δορυφόρος του πλανήτη Κρόνου. Ανακαλύφθηκε το 2000 και του δόθηκε προσωρινά το όνομα **S/2000 S 3**.

Πήρε το όνομά του τον Αύγουστο του 2003 από τον ομώνυμο γίγαντα της μυθολογίας των Ινουίτ. Είναι το μεγαλύτερο μέλος της Ινουίτ ομάδας των ανώμαλων δορυφόρων του Κρόνου.

Η τροχιά του γύρω από τον Κρόνο έχει μέση απόσταση από αυτόν 17,5 εκατομμύρια χλμ. και έχει περίπου 40 χλμ. διάμετρο και λευκαύγεια 0,04.

thumb|left|300px|Διάγραμμα με τις τροχιές των ανώμαλων δορυφόρων του Κρόνου: Γαλατικοί (κόκκινο) και Ινουίτ (μπλε). Η εκκεντρότητα των τροχιών αναπαριστάται με τα κίτρινα μέρη, εκτεινόμενα από το περίκεντρο προς προς το απόκεντρο

thumb|left|330px|Απεικόνιση του Σίαρνακ από το πρόγραμμα Σελέστια.
Η ομοιότητα στα στοιχεία της τροχιάς του καθώς και η ομοιότητα στα φυσικά χαρακτηριστικά του με τα άλλα μέλη της Ινουίτ ομάδας, οδηγεί στην άποψη πως τα μέλη της ομάδας προέρχονται από διάσπαση ενός μεγαλύτερου δορυφόρου.

## Παραπομπές


## Εξωτερικοί σύνδεσμοι
* Σίαρνακ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* IAU-MPC NSES 

Κατηγορία:Φυσικοί δορυφόροι Κρόνου
Μπέστλα (δορυφόρος)

Η **Μπέστλα** () ή **Κρόνος XXXIX** (Saturn XXXIX) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ, Τζαν Κλίνα και Μπράιαν Μάρσντεν στις 4 Μαΐου του 2005, ύστερα από παρατηρήσεις στο διάστημα μεταξύ 13 Δεκεμβρίου 2004 και 5 Μαρτίου 2005 και του δόθηκε η προσωρινή ονομασία **S/2004 S 18**.

Έχει περίπου 7 χιλιόμετρα διάμετρο και περιφέρεται γύρω από τον Κρόνο σε μέση απόσταση 20.192.000 χλμ. σε 1.088 ημέρες, σχηματίζοντας κλίση 147° προς την εκλειπτική (151° προς τον Ισημερινό του Κρόνου), με ανάδρομη φορά και εκκεντρότητα 0,5176.

Πήρε το όνομά του, τον Απρίλιο του 2007 από την Μπέστλα, ένα γίγαντα της Σκανδιναβικής μυθολογίας, μητέρα του Όντιν.

## Παραπομπές


## Εξωτερικοί σύνδεσμοι
* Μπέστλα από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Αλυκές στην Ελλάδα

Οι **αλυκές στην Ελλάδα** είναι οι τόποι παραγωγής αλατιού από αρχαιοτάτων χρόνων.

Οι αλατοπηγικές δραστηριότητες ήταν ήδη από την Τουρκοκρατία κρατικές δραστηριότητες ή φορολογητέες. Στην Ελλάδα, οι αλυκές ανήκαν στο κράτος. Ακόμη και κατά το χρόνο συγγραφής του άρθρου, το μεγαλύτερο ποσοστό της επιχείρησης Ελληνικές Αλυκές ΑΕ ανήκει στο κράτος.

Στην Ελλάδα τη δεκαετία του 1840 λειτουργούσαν 8 αλυκές, ενώ στις αρχές του 20ου αιώνα υπήρχαν 16 και στα χρόνια του Μεσοπολέμου 25. Από το 1996 λειτουργούν οκτώ οι οποίες ανήκουν στην εταιρεία Ελληνικές Αλυκές ΑΕ (www.saltworks.gr), με δυναμικότητα 260.000 ΜΤ, με την μισή δυναμικότητα (130.000 ΜΤ) να προέρχεται από τις αλυκές Μεσολογγίου.

Οι αλυκές από το 1918 ανήκαν στο κράτος, που παρακολουθούσε τη λειτουργία τους με ειδικό προσωπικό και τις νοίκιαζε σε εργολάβους.

Από το 1996 λειτουργούν οκτώ :
* στην Αιτωλοακαρνανία (δυο, στο Μεσολόγγι  και στην Τουρλίδα ),
* στη Λέσβο (δυο, στην Καλλονή και στην Σκάλα Πολιχνίτου που είναι το επίνειο του Πολίχνιτου ),
* στο Κίτρος Πιερίας ,
* στο Αγγελοχώρι Θεσσαλονίκης (Μεγάλο Έμβολο),
* στη Μέση Κομοτηνής και
* στη Νέα Κεσσάνη Ξάνθης.

Οι αλυκές αυτές όπως και οι κλειστές αλυκές της Μήλου  ανήκουν στην εταιρεία Ελληνικές Αλυκές ΑΕ.

Η δυναμικότητά τους ανέρχεται στους 260.000 ΜΤ, με την μισή δυναμικότητα (130.000 ΜΤ) να προέρχεται από τις αλυκές Μεσολογγίου.
Η συνολική ετήσια παραγωγή κυμαίνεται από 120.000 έως 200.000 τόνους., ενώ αλλού αναφέρεται κατανάλωση στην Ελλάδα 350.000 ΜΤ. Κατά τη δεκαετία του 1920-1930 η παραγωγή των ελληνικών αλυκών αναφέρεται σε 100.000 τόνους ετησίως.

Οι κυριότερες από τις κλειστές αλυκές ήταν στην Ανάβυσσο της Αττικής (έκλεισαν το 1969), στη Λευκάδα (κλειστές από το 1948 οι παλιές και το 1990 οι νέες), στη Μήλο, στη Ζάκυνθο, στο Πυθαγόρειο της Σάμου (κλειστές από το 1964), στο Τιγκάκι της Κω (κλειστές από το 1989), στην Λευκίμμη της Κέρκυρας και στην Πάρο.

## Αναφορές


Κατηγορία:Περιβάλλον της Ελλάδας
Κατηγορία:Αλυκές
Ολυμπιακοί Δήμοι της Ελλάδος

**Ολυμπιακοί Δήμοι της Ελλάδας** ονομάστηκαν οι δήμοι στους οποίους τελέστηκαν ολυμπιακά αγωνίσματα κατά την Ολυμπιάδα του 2004 της Αθήνας. Οι δήμοι αυτοί πριν τους Ολυμπιακούς Αγώνες είχαν κάνει σημαντική προετοιμασία και είχαν παραχωρήσει ελεύθερους ή δημοτικούς χώρους για τη διευκόλυνση της τέλεσης των αγώνων.

## Ιστορικό
Οι προετοιμασίες των Ολυμπιακών αγώνων έγιναν από την Ελληνική κυβέρνηση και την Ανώνυμη Εταιρία «Αθήνα 2004». Το κείμενο κατευθύνσεων υπογράφτηκε μεταξύ των Ολυμπιακών Δήμων και της «Αθήνα 2004». Ολυμπιακοί Δήμοι ονομάζονται οι δήμοι αυτοί, που 
* φιλοξένησαν Ολυμπιακές εγκαταστάσεις, αθλητικές και μη, Ολυμπιακά προπονητικά κέντρα
* φιλοξένησαν ένα μέρος των Ολυμπιακών αθλημάτων που διαδραματίσθηκαν εκτός Ολυμπιακών εγκαταστάσεων 
* βρίσκονται κατά μήκος του «Ολυμπιακού δακτυλίου».
## Οι Ολυμπιακοί Δήμοι
*Μαρούσι 
*Ελληνικό
*Άνω Λιόσια
*Φάληρο
*Γαλάτσι
*Γουδί
*Νίκαια Αττικής
*Δήμος Αθηναίων
*Περιστέρι
*Βουλιαγμένη
*Αχαρνές Αττικής
*Ηράκλειο
*Θεσσαλονίκη
*Νέα Ιωνία Μαγνησίας
*Μαραθώνας
*Μαρκόπουλο Μεσογαίας
*Αρχαία Ολυμπία 
*Πάτρα
*Πειραιάς

## Δείτε επίσης
*Ολυμπιακές εγκαταστάσεις της Ελλάδος

## Παραπομπές


## Πηγές
* Δήμοι - δέσμιοι της ΔΟΕ και των πολυεθνικών!, *Ριζοσπάστης*, Τετάρτη 10 Οκτ. 2001 (ανακτήθηκε στις 2 Αυγ. 2009)

Κατηγορία:Παλαιότεροι δήμοι της Ελλάδας
Δήμος Κάτω Νευροκοπίου

Ο **Δήμος Κάτω Νευροκοπίου** είναι δήμος της περιφέρειας Ανατολικής Μακεδονίας και Θράκης που παρέμεινε αμετάβλητος με το Πρόγραμμα Καλλικράτης. Η έκταση του δήμου είναι 872 τ.χλμ. και ο μόνιμος πληθυσμός του είναι 5.323 κάτοικοι σύμφωνα με την απογραφή του 2021. Η έδρα του είναι το Κάτω Νευροκόπι. Ο Δήμος Κάτω Νευροκοπίου είναι μία από τις περιοχές της Ελλάδας όπου σημειώνονται συνήθως οι χαμηλότερες θερμοκρασίες κατά τους χειμερινούς μήνες.

## Ορεινός Δήμος
thumb|Τοπογραφικός χάρτης του Δήμου.

Η σχετικά μεγάλη έκταση του δήμου, οι ιδιαίτερα χαμηλές θερμοκρασίες του χειμώνα (σε συνδυασμό με αδιάλειπτο παγετό και χιονοκάλυψη), καθώς και η μορφολογία του εδάφους, όπου περιλαμβάνονται μερικοί από τους υψηλότερους ορεινούς όγκους της Ελλάδας (Όρβηλος, Φαλακρό, Ελατιά Δυτικής Ροδόπης, Μενοίκιο, όρη Βροντούς κ.α.), καθιστούν τη λειτουργία του δήμου δυσχερή. Το σοβαρό αυτό διοικητικό κενό που προκάλεσε η δημιουργία του Δήμου Νευροκοπίου, επιχειρεί να καλύψει εν μέρει, το Επαρχείο Κάτω Νευροκοπίου, το οποίο διατηρείται έως σήμερα, με μόνη περιοχή ευθύνης το Δήμο Νευροκοπίου, χωρίς όμως ουσιαστικές αρμοδιότητες και παρεμβάσεις.

## Προσωπικότητες – Ιστορία
Από τον Βαθύτοπο, ήταν ο λόγιος και μοναχός Ιωάννης Συμεωνίδης (1785-1850). Επίσης, από την περιοχή του Δήμου Νευροκοπίου κατάγονταν πολλοί επιφανείς αγιογράφοι του 19ου αιώνα, όπως ο Στέργιος Γεωργιάδης και ο Γεώργιος Ζυρνοβίτης (από το Κάτω Νευροκόπι) και ο Δημητρίου (από το Κατάφυτο), οι οποίοι αγιογράφησαν τις εκκλησίες της περιοχής: στην κώμη του Κάτω Νευροκοπίου και στα χωριά Δασωτό, Κάτω Βροντού, Περιθώριο, Λευκόγεια, Παγονέρι, Βώλακα, Ακρινό, Λιβαδάκι, Οχυρό, Εξοχή, Βαθύτοπο και Γρανίτη, την περίοδο 1812-1890.

Οι κάτοικοι της περιοχής του δήμου Κάτω Νευροκοπίου συμμετείχαν στους αγώνες για τη Μακεδονία κατά την περίοδο του Μακεδονικού Αγώνα. Σπουδαιότεροι Μακεδονομάχοι ήταν ο Ιωάννης Αβριώνης από το Περιθώρι,  ο Αθανάσιος Βλάχος - Μόνιος κι ο Δημήτριος Πέντσας από το Παγονέρι και ο Άρμεν Κούπτσιος από το Βώλακα. Άλλη προσωπικότητα της περιοχής ήταν ο Χρήστος Τάσκας από το Παγονέρι που έδρασε ως οπλαρχηγός των αντιστασιακών σωμάτων του Αντών Τσαούς κατά τη διάρκεια της Κατοχής. Στο Κάτω Νευροκόπι γεννήθηκε ο Επίσκοπος Ρωγών Φιλόθεος Θεοδωρόπουλος που διακονεί ως βοηθός επίσκοπος του Αρχιεπισκόπου Αθηνών.

## Αξιοθέατα
[thumb|Το ιστορικό [Οχυρό Λίσσε του Β΄ Παγκοσμίου Πολέμου.]]
* Το ιστορικό Οχυρό Λίσσε του Β΄ Παγκοσμίου Πολέμου και το Μουσείο που δημιουργήθηκε. Το Οχυρό Λίσσε αποτελεί το μοναδικό οχυρό το οποίο δεν έπεσε από τους Γερμανούς αλλά παραδόθηκε μόνο όταν η Θεσσαλονίκη έπαψε να βρίσκεται στα χέρια των Ελλήνων.
* Το Χιονοδρομικό Κέντρο του Φαλακρού
* Η Λίμνη Λευκογείων
* Πλήθος μεταβυζαντινών ιστορικών ναών.

## Διοικητική διαίρεση
Ο δήμος περιλαμβάνει τους παρακάτω οικισμούς ανά κοινότητες:

## Διατελέσαντες δήμαρχοι
Από το 1919 έως το 1964 λειτούργησε η κοινότητα Κάτω Νευροκοπίου (Ζυρνόβου έως το 1927).

## Παραπομπές


## Εξωτερικοί σύνδεσμοι
* 
* 


Κατω Νευροκοπιου
Κατηγορία:Διοικητική διαίρεση Περιφερειακής Ενότητας Δράμας
Κατηγορία:Δήμοι της περιφερειακής ενότητας Δράμας
Α΄ κατηγορία ποδοσφαίρου ανδρών Κύπρου 1970-71

Η **Α΄ κατηγορία ποδοσφαίρου ανδρών Κύπρου 1970-71** ήταν η 32η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο Ολυμπιακός για 3η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 1970-71 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η τελευταία ομάδα υποβιβάστηκε στη Β΄ κατηγορία 1971-72.

Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1971-72. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1971-1972.

Επιπρόσθετα, ήταν σε ισχύ ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο η εκάστοτε πρωταθλήτρια Κύπρου εξασφάλιζε τη συμμετοχή της στην Α΄ Εθνική Ελλάδας για την επόμενη περίοδο (εκτός και αν πρωταθλήτρια της περασμένης περιόδου εξασφάλιζε την παραμονή της στο πανελλήνιο πρωτάθλημα). Επειδή η ΕΠΑ που συμμετείχε στην Α΄ Εθνική 1970-1971 υποβιβάστηκε, η πρωταθλήτρια ομάδα της Α΄ κατηγορίας 1970-71 είχε το δικαίωμα συμμετοχής στην Α΄ Εθνική 1971-1972.

### Σύστημα βαθμολόγησης
Την περίοδο αυτή το σύστημα βαθμολόγησης άλλαξε. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1969-70, στο πρωτάθλημα της περιόδου 1970-71 συμμετείχε ο πρωταθλητής της Β΄ κατηγορίας 1969-70, Διγενής Ακρίτας Μόρφου. Στο πρωτάθλημα δεν συμμετείχε ο Άρης ο οποίος είχε υποβιβαστεί στη Β΄ κατηγορία 1970-71.

Επιπρόσθετα, δεν συμμετείχε η πρωταθλήτρια της προηγούμενης περιόδου, ΕΠΑ, η οποία συμμετείχε στην Α΄ Εθνική 1970-1971 μέσω του θεσμού της συμμετοχής κυπριακών ομάδων στο ελληνικό πρωτάθλημα. Στο πρωτάθλημα συμμετείχε ο Ολυμπιακός (πρωταθλητής της Α΄ κατηγορίας 1968-69) ο οποίος συμμετείχε στην Α΄ Εθνική 1969-1970 από την οποία υποβιβάστηκε.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Βιβλιογραφία
*
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1970-71
* Πρώτοι σκόρερ Α΄ κατηγορίας ποδοσφαίρου ανδρών Κύπρου
* Πορεία των κυπριακών ομάδων στα ευρωπαϊκά κύπελλα ποδοσφαίρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1970-1971
Μαλκόλμια

Η **μαλκόλμια** είναι μονοετές ή εποχιακό ανθοφόρο φυτό, κυρίως των παράκτιων τοποθεσιών της Μεσογείου. Είναι διαδεδομένο με τα είδη *[[Μαλκόλμια η ευκαμπτη]]* (*Malcolmia flexuosa*), *[[Μαλκόλμια η παράκτια]]* (*Malcolmia littorea*) και *[[Μαλκόλμια η θαλάσσια]]* (*Malcolmia maritima*) από την Τουρκία μέχρι την Πορτογαλία και συναντάται σε τόσο μεγάλο πληθυσμό, ούτως ώστε να μη τίθεται θέμα προστασίας απειλούμενου με εξαφάνιση φυτού.
Στην Ελλάδα φύεται κυρίως στις νησιωτικές παράκτιες περιοχές και λιγότερο σε ηπειρωτικές, κυρίως στη νότια Ελλάδα, και προτιμά τις παράκτιες βραχώδεις περιοχές που δέχονται συχνά τα υδροσταγoνίδια της θάλασσας.

Είναι φυτό με ιδιότητες κάλυψης και σταθεροποίησης του εδάφους, το οποίο ανθίζει στα μέσα Φεβρουαρίου καθώς είναι ανθοφόρα φυτά, προάγγελοι της άνοιξης, και αν το επιτρέπουν κάποιες μεμονωμένες τοπικές συνθήκες (σχετική υγρασία και ίσκιος) έχει παρατηρηθεί να ανθοφορεί μέχρι και αρχές Ιουνίου. Τα άνθη του είναι μικροσκοπικά και πυκνά ως προς τη σύσταση ανθοφορίας, τα οποία φύονται πάνω σε ένα σχετικά μακρύ μίσχο ανά δυάδες ή τριάδες και αποτελούνται από 4 πέταλα χρώματος μοβ προς μπορντό με ελαφρώς λευκό χρώμα στο μέσο, που καταλήγει σε κίτρινο στην καρδιά του άνθους.
Όσον αφορά το φύλλωμά του, το θεωρούμενο ως υγιές φύλλωμα πρέπει να είναι συνήθως σκούρου πράσινου χρώματος.

## Πηγές
* Η μαλκόλμια στην τράπεζα δεδομένων «Φιλότης»
* Η ''Malcolmia flexuosa'' στη Σάμο

Μαλκολμ
Μεγακλείτη (δορυφόρος)

Η **Μεγακλείτη** () ή **Δίας XIX** είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, το 2000. Πήρε το όνομά του τον Οκτώβριο του 2002 από τη Μεγακλείτη, η οποία ήταν, μητέρα του Λοκρού και της Θήβης, από τον Δία σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν **S/2000 J 8**.

Έχει διάμετρο περίπου 5,4 χλμ. και περιφέρεται γύρω από τον Δία σε μέση απόσταση 24.687.000 χλμ. σε 792,437 ημέρες, σχηματίζοντας κλίση 150° με την εκλειπτική (148° προς τον Ισημερινό του Δία), σε ανάδρομη φορά και με εκκεντρότητα τροχιάς 0,308.

Η Μεγακλείτη ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 22,8 και 24,1 εκατομμυρίων χιλιομέτρων και κλίσεις τροχιάς από 144,5° έως 158,3°.

## Παραπομπές


## Εξωτερικοί σύνδεσμοι

* Μεγακλείτη  από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Μπαμπσκ

Το **Μπαμπσκ** (πολωνικά: *Babsk*) είναι χωριό του Πόβιατ Ράβα, στο Βοεβοδάτο Λοτζ της κεντρικής Πολωνίας. Βρίσκεται περίπου 11 χιλιόμετρα βορειοδυτικά της Μπιάουα Ράφσκα, 11 χιλιόμετρα βορειοανατολικά της Ράβα Μαζοβιέτσκα και 62 χιλιόμετρα ανατολικά της πρωτεύουσας του βοεβοδάτου, Λοτζ. 

Το χωριό έχει περίπου 700 μόνιμους κατοίκους (2006).

Το 1989, ο θρυλικός ποδοσφαιριστής της Γιουβέντους, Γκαετάνο Σιρέα, πέθανε σε αυτοκινητιστικό δυστύχημα σε αυτό το χωριό.

## Παραπομπές


## Εξωτερικοί σύνδεσμοι

* Μπαμπσκ (πολωνικά)
* Χάρτης 

Κατηγορία:Χωριά της Πολωνίας
Μάρκος Αντώνιος (αποσαφήνιση)

Το όνομα **Μάρκος Αντώνιος** μπορεί να αναφέρεται σε κάποιον από τους παρακάτω:

;Οικογένεια των Αντωνίων (2ος - 1ος αι. π.Χ.)
* Μάρκος Αντώνιος (δολοφονήθηκε το 87 π.Χ.), επονομαζόμενος και *Ρήτωρ*. Έπαρχος της Κιλικίας και αργότερα ύπατος της Ρώμης.

* Μάρκος Αντώνιος (πέθανε το 71 π.Χ.), επονομαζόμενος και *Κρητικός*. Γιος του Ρήτορα, πραίτορας της Ρώμης που πέθανε αιχμάλωτος Κρητών πειρατών.

* Μάρκος Αντώνιος (83-30 π.Χ.), γιος του Κρητικού, ο πλέον διάσημος της οικογένειας. Στενός συνεργάτης του Ιουλίου Καίσαρα, αργότερα μέλος της Β' Τριανδρίας. Ηττήθηκε από τον Οκταβιανό στη Ναυμαχία του Ακτίου και κατέφυγε στην ερωμένη του Κλεοπάτρα, όπου αυτοκτόνησε.

* Μάρκος Αντώνιος (47-30 π.Χ.), επονομαζόμενος και *Αντύλλος* ή *Νεότερος*. Γιος του προηγουμένου, παραδόθηκε με προδοσία στον Οκταβιανό και αποκεφαλίσθηκε.

;Δυναστεία των Γορδιανών (3ος αι. μ.Χ.)
* Μάρκος Αντώνιος Γορδιανός Α' (159-238), επονομαζόμενος και *Παλαιός*. Αυτοκράτορας της Ρώμης για λίγες εβδομάδες το 238 μ.Χ.

* Μάρκος Αντώνιος Γορδιανός Β' (192-238), επονομαζόμενος και *Νεότερος*. Γιος και συναυτοκράτορας του προηγουμένου. Σκοτώθηκε μαχόμενος εναντίον δυνάμεων του Μαξιμίνου Α'. Αμέσως μετά ο πατέρας του αυτοκτόνησε.

* Μάρκος Αντώνιος Γορδιανός Γ' (225–244), επονομαζόμενος και *Ευσεβής*. Εγγονός του Παλαιού και ανηψιός του Νεότερου. Εξελέγη αυτοκράτορας από τη Σύγκλητο το 238. Δολοφονήθηκε από το Φίλιππο τον Άραβα.

;Άλλοι

* Μάρκος Αντώνιος Φώσκολος (1597-1662) Κρητικός ποιητής, συγγραφέας της κωμωδίας «Φορτουνάτος».
* Μάρκος Αντώνιος του Κάριγκκαστλ (1786 - 1867) Αξιωματικός του βασιλικού ναυτικού του Ηνωμένου Βασιλείου, που (πριν γίνει υψηλόβαθμος αξιωματικός) πήρε μέρος στη ναυμαχία του Τραφάλγκαρ (21 Οκτωβρίου 1805), όπου και διακρίθηκε.
Σταμάτης Κριμιζής

Ο Δρ. **Σταμάτιος Κριμιζής**  (Βροντάδος Χίου, 10 Σεπτεμβρίου 1938) είναι πανεπιστημιακός - διαστημικός επιστήμονας με διακεκριμένη επαγγελματική σταδιοδρομία ως εκπαιδευτικός και πρωτοπόρος ερευνητής με συμμετοχή στα σπουδαιότερα διαστημικά προγράμματα των Η.Π.Α. και της NASA, αλλά και της διεθνούς επιστημονικής κοινότητας.

## Βιογραφία
Γεννήθηκε στον Βροντάδο της Χίου το 1938 και αποφοίτησε από το τοπικό Γυμνάσιο Αρρένων το 1956. Καθώς ο πατέρας του  ήταν μετανάστης που συχνά ταξίδευε από και προς τις Ηνωμένες Πολιτείες της Αμερικής, ο Δρ. Σταμάτιος Κριμιζής φοίτησε στα Πανεπιστήμια της Μινεσότα (Πτυχίο Φυσικής, 1961) και της Αϊόβα (μεταπτυχιακή εξειδίκευση M.Sc. 1963, διδακτορική διατριβή 1965) των ΗΠΑ. Εργάστηκε ως καθηγητής της Σχολής Φυσικής και Αστρονομίας του Πανεπιστημίου της Αιόβα και το 1968 ανέλαβε την ηγεσία της Ομάδας Διαστημικής Φυσικής και Διαστημικών Οργάνων στο Εργαστήριο Εφαρμοσμένης Φυσικής (Applied Physics Laboratory) του Πανεπιστημίου ''Johns Hopkins''. Είναι μέλος της Ακαδημίας Αθηνών. 

Το 1980 διορίστηκε Επικεφαλής Επιστήμονας στο Τμήμα Διαστημικής, όπου και ανέλαβε Διευθυντής το 1991. Από τη θέση αυτή διηύθυνε τις δραστηριότητες 600 περίπου επιστημόνων, μηχανικών και άλλου τεχνικού προσωπικού και προσωπικού υποστήριξης. Από τον Απρίλιο του 2004 είναι Επίτιμος Διευθυντής. Εκλέχθηκε Ακαδημαϊκός στη νεοϊδρυθείσα έδρα «Επιστήμη του Διαστήματος» της Ακαδημίας Αθηνών τον Νοέμβριο του 2004, και πρόεδρος της Τάξεως Θετικών Επιστημών για το 2007. Τον Δεκέμβριο 2006 ανέλαβε Εθνικός Εκπρόσωπος της Ελλάδος στον Ευρωπαϊκό Οργανισμό Διαστήματος.

Προς τιμή του το 1999 η Διεθνής Αστρονομική Ένωση ονόμασε με το όνομα του τον αστεροειδή 8323 Κριμιζής (προσωρινή ονομασία 1979 UH).

Στις 19 Μαρτίου 2018 ανέλαβε καθήκοντα Προέδρου του ΕΛ.Δ.Ο. Στις 25 Απριλίου 2018 ωστόσο, σχεδόν ένα μήνα μετά τον ορισμό του ΔΣ του Οργανισμού, παραιτήθηκε από την προεδρία του ΕΛ.Δ.Ο.
## Παραπομπές

## Εξωτερικοί σύνδεσμοι

* Το πλήρες και επίσημο βιογραφικό του
* Η θέση του στη Ευρωπαϊκή Διαστημική Υπηρεσία 
* Η θέση του στην Διεθνή Αστρονομική Ένωση 

Κατηγορία:Έλληνες αστρονόμοι
Κατηγορία:Μέλη της Ακαδημίας Αθηνών
Κατηγορία:NASA (πρόσωπα)
Α΄ κατηγορία ποδοσφαίρου ανδρών Κύπρου 1975-76

Η **Α΄ κατηγορία ποδοσφαίρου ανδρών Κύπρου 1975-76** ήταν η 37η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια για 6η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 1975-76 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν υποβιβάστηκε καμία ομάδα.

Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1976-77. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1976-1977.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1974-75, στο πρωτάθλημα της περιόδου 1975-76 συμμετείχε ο ΑΠΟΕΛ που την περίοδο 1974-75 συμμετείχε ανεπίσημα στο πρωτάθλημα.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Λόγω της τουρκικής εισβολής και κατοχής μεγάλου μέρους της Κύπρου από τα τουρκικά στρατεύματα, η Ανόρθωση, η Νέα Σαλαμίνα, ο Διγενής και ο ΑΣΙΛ απώλεσαν τις έδρες τους. Η Ανόρθωση, η Νέα Σαλαμίνα και ο ΑΣΙΛ επαναδραστηριοποιήθηκαν στη Λάρνακα και ο Διγενής στη Λευκωσία.  Για το πρωτάθλημα της περιόδου 1975-76 για τις ομάδες αυτές ορίστηκαν στάδια ως έδρες σε όλη την Κύπρο.

## Βαθμολογία
Η τελική βαθμολογία του πρωταθλήματος ήταν:

1Επειδή ο δευτεραθλητής ΑΠΟΕΛ κατέκτησε το Κύπελλο Κύπρου 1975-76, οπόταν εξασφάλισε δικαίωμα συμμετοχή στο Κύπελλο Κυπελλούχων 1976-77, στο Κύπελλο ΟΥΕΦΑ 1976-1977 συμμετείχε η ομάδα που τερμάτισε στην τρίτη θέση, Ένωση Νέων Παραλιμνίου.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*
*
*

## Βιβλιογραφία
*
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1975-76
* Πρώτοι σκόρερ Α΄ κατηγορίας ποδοσφαίρου ανδρών Κύπρου
* Πορεία των κυπριακών ομάδων στα ευρωπαϊκά κύπελλα ποδοσφαίρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1975-1976
ΣΚ Χερενφέιν

Η **ΣΚ Χερενφέιν** (ολλανδικά: *sc Heerenveen*, , φρισικά: *SC It Hearrenfean*) είναι ποδοσφαιρική ομάδα με έδρα την ομώνυμη πόλη στην Ολλανδία. Ιδρύθηκε το 1920 και το παρωνύμιο της ομάδας είναι νούφαρα. Η Χέρενφεν είναι από της λαοφιλέστερες ομάδες στην Ολλανδία. Ενδεικτικό είναι το ρητό το οποίο αναφέρει την ομάδα ως την δεύτερη αγαπημένη κάθε Ολλανδού.

## Τίτλοι
Ο Μοναδικός τίτλος της *Σπόρτκλουπ Χερενφέιν* (Sportclub Heerenveen) μέχρι στιγμής είναι το Κύπελλο Ολλανδίας του 2009 που κατέκτησε κερδίζοντας την Τβέντε στα πέναλντι με 4-2 (2-2 το αποτέλεσμα στο τέλος της παράτασης).

## Παραπομπές


## Εξωτερικοί σύνδεσμοι
* Επίσημη ιστοσελίδα
* Η σελίδα του συλλόγου στην UEFA

Κατηγορία:Ιδρύσεις αθλητικών συλλόγων το 1920
Κατηγορία:Ιδρύσεις ποδοσφαιρικών ομάδων το 1920
ΑΖ Άλκμααρ

Η **ΑΖ Άλκμααρ** (ολλανδικά: *AZ*, ολλανδική προφορά: aːˈzɛt, ή *Alkmaar Zaanstreek*, ολλανδική προφορά: ˈɑlkmaːr ˈzaːnstreːk) είναι ποδοσφαιρικός σύλλογος με έδρα την πόλη Άλκμααρ στην Ολλανδία.

## Ιστορία
Ιδρύθηκε στις 10 Μαΐου 1967 ως **ΑΖ '67** μετά από τη συγχώνευση των ομάδων *Άλκμααρ 54* και *ΦΚ Ζάανστρεκ*. Από τον Ιούλιο του 1986 ο σύλλογος μετονομάστηκε σε **ΑΖ** και προφέρεται *Αζέτ* στα ελληνικά, καθώς τα γράμματα Α και Ζ αντιστοιχούν στα γράμματα του ολλανδικού αλφαβήτου και προέκυψαν από τα αρχικά γράμματα των συλλόγων που ενώθηκαν. Πολλοί την αποκαλούν απλώς Άλκμααρ λόγω ευκολίας, αλλά κάτι τέτοιο είναι λάθος, αφού Άλκμααρ είναι η πόλη στην οποία εδρεύει η ομάδα και όχι η ονομασία της. Από τη σεζόν 2006-2007 δίνει τους εντός έδρας αγώνες της στο στάδιο AFAS, χωρητικότητας 17.023 θέσεων, στο οποίο μετακόμισε αφήνοντας το προηγούμενό της γήπεδο, Αλκμααρντερχόουτ. Τα χρώματα της ομάδας είναι το κόκκινο, το λευκό και το μαύρο. Είναι μία από τις δύο ομάδες (η άλλη είναι η Τβέντε) που απειλούν τελευταία την κυριαρχία των τριών παραδοσιακών δυνάμεων του ολλανδικού ποδοσφαίρου (Άγιαξ, Αϊντχόφεν, Φέγενορντ).

## Οι τίτλοι
Η ΑΖ Άλκμααρ έχει κατακτήσει δύο φορές το Ολλανδικό πρωτάθλημα ποδοσφαίρου και τέσσερις φορές το Κύπελλο Ολλανδίας ενώ μια φορά έφτασε ως τον τελικό του Κυπέλλου UEFA χωρίς να το κατακτήσει, χάνοντας σε διπλό τελικό το τρόπαιο από την αγγλική Ίπσουιτς τη σεζόν 1980-1981 με συνολικό σκορ 4-5. Το 2004-2005 έφτασε έως τα ημιτελικά του Κυπέλλου UEFA και εκεί αποκλείστηκε από την πορτογαλική Σπόρτινγκ Λισσαβόνας στην παράταση με συνολικό σκορ 4-4, λόγω των περισσότερων εκτός έδρας τερμάτων που πέτυχαν οι Πορτογάλοι.

*2 **[[Ολλανδικό πρωτάθλημα ποδοσφαίρου|Πρωταθλήματα Ολλανδίας]]**: 1981, 2009

*4 **[[Κύπελλο Ολλανδίας (ποδόσφαιρο ανδρών) |Κύπελλα Ολλανδίας]]**: 1978, 1981, 1982, 2013

*1 **[[Σούπερ Καπ Ολλανδίας]]**: 2009

[thumb|250px|right|Η Αζέτ ενάντια στη [Α.Ε. Λάρισα|Λάρισα, Κύπελλο ΟΥΕΦΑ 2007-08]]

## Παραπομπές


## Εξωτερικοί σύνδεσμοι

* Η επίσημη ιστοσελίδα της Α.Ζ. 67' Άλκμααρ
* Η σελίδα του συλλόγου στην UEFA

Κατηγορία:Ιδρύσεις αθλητικών συλλόγων το 1967
Κατηγορία:Άλκμααρ
Κατηγορία:Ιδρύσεις ποδοσφαιρικών ομάδων το 1967
Α΄ κατηγορία ποδοσφαίρου ανδρών Κύπρου 1985-86

Η **Α΄ κατηγορία ποδοσφαίρου ανδρών Κύπρου 1985-86** ήταν η 47η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 13η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 1985-86 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Αν και η προκήρυξη προνοούσε τον υποβιβασμό δύο ομάδων στη Β΄ κατηγορία 1986-87 (αρχικά υποβιβάστηκαν ΑΠΟΠ και Ερμής), εντούτοις λόγω της παράτυπης μετεγγραφής του Γιώργου Γκαβασιάδη από τον Πανιώνιο στον Απόλλωνα που είχε ως αποτέλεσμα πολλές ομάδες να υποβάλλουν ένταση κατά του κύρους του αγώνα τους με τον Απόλλων η ΚΟΠ, προκειμένου να λύσει το πρόβλημα που είχε δημιουργηθεί, αποφάσισε μετά την ολοκλήρωση του πρωταθλήματος, να μην ισχύσει ο υποβιβασμός σε καμία κατηγορία της.

Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1986-87. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1986-1987.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1984-85, στο πρωτάθλημα της περιόδου 1985-86 συμμετείχαν οι δύο πρώτες ομάδες του πρωταθλήματος Β΄ κατηγορίας 1984-85 Ερμής Αραδίππου και ΑΠΟΠ Πάφου. Στο πρωτάθλημα δεν συμμετείχαν η Ομόνοια Αραδίππου και ο Ευαγόρας Πάφου που είχαν υποβιβαστεί στη Β΄ κατηγορία 1985-86.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

1Η Νέα Σαλαμίνα χρησιμοποίησε δύο έδρες. Τα 7 από τα 13 εντός έδρας παιχνίδια τα έδωσε στο Στάδιο Αναγέννησης Δερύνειας και τα υπόλοιπα 6 στο Παλιό ΓΣΖ.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά).

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Βιβλιογραφία
*
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1985-86
* Πρώτοι σκόρερ Α΄ κατηγορίας ποδοσφαίρου ανδρών Κύπρου
* Πορεία των κυπριακών ομάδων στα ευρωπαϊκά κύπελλα ποδοσφαίρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1985-1986
8323 Κριμιζής

thumb|Η τροχιά του 8323 Κριμιζή.
Ο αστεροειδής **8323 Κριμιζής** (***1979 UH***) είναι ένας αστεροειδής που βρίσκεται στην Κυρίως Ζώνη Αστεροειδών ανάμεσα στις τροχιές των πλανητών Άρη και Δία . Ονομάστηκε έτσι προς τιμή του Έλληνα αστροφυσικού Σταμάτη Κριμιζή . 

## Εξωτερικοί σύνδεσμοι
* στοιχεία από το J.P.L.

Κριμιζης
Α΄ κατηγορία ποδοσφαίρου ανδρών Κύπρου 1990-91

Η **Α΄ κατηγορία ποδοσφαίρου ανδρών Κύπρου 1990-91** ήταν η 52η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο Απόλλων για 1η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 1990-91 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες υποβιβάστηκαν στο πρωτάθλημα Β΄ κατηγορίας 1991-92. Η δωδέκατη ομάδα έδωσε αγώνες μπαράζ με την τρίτη ομάδα του πρωταθλήματος Β΄ κατηγορίας 1990-91, με τη νικήτρια να συνεχίζει στην Α΄ κατηγορίας 1991-92 και την ηττημένη στη Β΄ κατηγορίας 1991-92.   

Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1991-92. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1991-1992.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1989-90, στο πρωτάθλημα της περιόδου 1990-91 συμμετείχαν οι δύο πρώτες ομάδες του πρωταθλήματος Β΄ κατηγορίας 1989-90 ΕΠΑ και ΑΠΕΠ Πιτσιλιάς. Στο πρωτάθλημα δεν συμμετείχαν ο Ευαγόρας Πάφου και ο Εθνικός Άχνας που είχαν υποβιβαστεί στη Β΄ κατηγορία 1990-91.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

1: Από την ΑΠΕΠ αφαιρέθηκαν 4 βαθμοί από τη Δικαστική Επιτροπή λόγω μη προσέλευσης της ομάδα στο παιχνίδι με την Ανόρθωση. Το παιχνίδι κατακυρώθηκε με 2-0 υπέρ της Ανόρθωσης.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Μπαράζ
Η Ένωση Νέων Παραλιμνίου έδωσε αγώνες μπαράζ με την 3η ομάδα του πρωταθλήματος Β΄ Κατηγορίας 1990-91, Εθνικός Άχνας. Στο πρώτο παιχνίδι, η γηπεδούχος Ένωση Νέων Παραλιμνίου κέρδισε με 4-0. Η ΕΝΠ κέρδισε και στην έδρα του Εθνικού Άχνας με 3-1 και παρέμεινε στην Α΄ κατηγορία.

## Παραπομπές


## Πηγές
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1990-91
* Πρώτοι σκόρερ Α΄ κατηγορίας ποδοσφαίρου ανδρών Κύπρου
* Πορεία των κυπριακών ομάδων στα ευρωπαϊκά κύπελλα ποδοσφαίρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1990-1991
Α΄ κατηγορία ποδοσφαίρου ανδρών Κύπρου 1995-96

Η **Α΄ κατηγορία ποδοσφαίρου ανδρών Κύπρου 1995-96** ήταν η 57η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 16η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 1995-96 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας 1996-97.

Λόγω της χαμηλής βαθμολογικής συγκομιδής των κυπριακών ομάδων στις ευρωπαϊκές διοργανώσεις τα προηγούμενα χρόνια, η πρωταθλήτρια ομάδα της περιόδου 1995-96 δεν εξασφάλιζε τη συμμετοχή της στο ΟΥΕΦΑ Τσάμπιονς Λιγκ 1996-97 αλλά στο Κύπελλο ΟΥΕΦΑ 1996-1997. Στην ίδια διοργάνωση συμμετείχε και η ομάδα που τερμάτισε στη δεύτερη θέση.

Επιπρόσθετα, μία από τις ομάδες του πρωταθλήματος εξασφάλιζε το δικαίωμα συμμετοχής στο Κύπελλο Ιντερτότο ΟΥΕΦΑ 1996. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποια από τις ομάδες αυτές τερμάτιζε ψηλότερα στο βαθμολογικό πίνακα συμμετείχε στο Ιντερτότο (εφόσον δεν είχε εξασφαλίσει τη συμμετοχή της σε άλλη διοργάνωση της ΟΥΕΦΑ).

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1994-95, στο πρωτάθλημα της περιόδου 1995-96 συμμετείχαν οι δύο πρώτες ομάδες του πρωταθλήματος Β΄ κατηγορίας 1994-95 Ευαγόρας Πάφου και Αλκή Λάρνακας.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*
*

## Βιβλιογραφία
*
*

## Δείτε επίσης

* Α΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1995-96
* Πρώτοι σκόρερ Α΄ κατηγορίας ποδοσφαίρου ανδρών Κύπρου
* Πορεία των κυπριακών ομάδων στα ευρωπαϊκά κύπελλα ποδοσφαίρου

Κατηγορία:Α΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1995-1996
Αρομάνς-λε-Μπαιν

Η **Αρρομάνς-λε-Μπαιν** (Arromanches-les-Bains) ή απλά Αρρομάνς είναι κοινότητα του Νομού Καλβαντός της Νορμανδίας. Είναι σημαντική λουτρόπολη λόγω της αμμώδους παραλίας της. Οι κάτοικοί της ονομάζονται *Αρρομανσέ* (Arromanchais).

Η Αρρομάνς έγινε διεθνώς γνωστή κατά την Απόβαση της Νορμανδίας στις 6 Ιουνίου 1944. Η ζώνη "Γκολντ", στην οποία αποβιβάστηκαν οι Βρετανοί βρισκόταν στην παραλία αμέσως ανατολικά της πόλης. Οι Βρετανοί εξουδετέρωσαν τις φωλιές γερμανικής αντίστασης και κατέλαβαν την Αρρομάνς, καθώς η παραλία της είχε κριθεί κατάλληλη για τη δημιουργία του ενός από τους δύο λιμένων Μάλμπερι. Η κατασκευή του λιμένα πραγματοποιήθηκε και, παρά το ότι μισοκαταστράφηκε από θύελλα λίγες μέρες μετά την απόβαση, οι Βρετανοί τον επισκεύασαν και συνέχισαν να τον χρησιμοποιούν.

Η Αρρομάνς σήμερα είναι μικρή κοσμοπολίτικη κοινότητα με μόνο 602 μόνιμους κατοίκους (στοιχεία 2008), καταλαμβάνει όμως πολύ μεγαλύτερη έκταση σε σχέση με τον πληθυσμό της, καθώς υπάρχουν εκεί πολλές παραθεριστικές κατοικίες. Προσελκύει, επίσης, μεγάλο αριθμό επισκεπτών, καθώς διαθέτει ένα από τα Μουσεία της Απόβασης της Νορμανδίας (Musee du debarquement) αλλά και υπολείμματα του λιμένα Μάλμπερι "Β". Σήμερα ο επισκέπτης μπορεί να δει αυτά τα υπολείμματα στην κεντρική παραλία της Αρρομάνς.

Ο καθεδρικός Ναός της κωμόπολης είναι αφιερωμένος στον Άγιο Πέτρο (Saint-Pierre), προστάτη των αλιέων και κατασκευάστηκε στα τέλη του 19ου αιώνα σε νεορομανικό στιλ καθώς η παλαιότερη εκκλησία δεν επαρκούσε για τον παρεπιδημούντα πληθυσμό.

## Φωτογραφίες

Image:Ville_Arromanches.JPG|Η κωμόπολη Αρρομάνς
Image:Arromanches-musée_du_débarquement_(2).jpg|Έκθεμα του Μουσείου αφιερωμένο στην Ελληνική συμμετοχή στην Απόβαση
Image:Arromanche01.jpg|Παραλία της Αρρομάνς με υπολείμματα του λιμένα Μάλμπερι
Image:The British Army in the Normandy Campaign 1944 B5128.jpg|Αρρομάνς, 6 Ιουνίου 1944: Αποβατικό σκάφος εκφορτώνει τανκ "Cromwell" κατάφορτο με στρατιώτες
Image:IWM-B-8439-Crusader-AA-194408.jpg|Αύγουστος 1944: Άρμα μάχης *Crusader* αποβιβάζεται στο λιμάνι "Μάλμπερι Β"
Image:Arromanches_museu_do_desembarque_01.jpg|Το Μουσείο της Απόβασης


## Παραπομπές


## Πηγές
*Επίσημη Ιστοσελίδα
*Φυλλάδιο του Μουσείου της Απόβασης

## Εξωτερικοί σύνδεσμοι

Κατηγορία:Κοινότητες του Καλβαντός
ΙΦΚ Γκέτεμποργκ

Η **ΙΦΚ Γκέτεμποργκ** (σουηδικά: *IFK Göteborg*) είναι επαγγελματική ποδοσφαιρική ομάδα που εδρεύει στην πόλη Γκέτεμποργκ στη Σουηδία. Η ΙΦΚ Γκέτεμπορκ ιδρύθηκε το 1904 και είναι από τους πλέον πετυχημένους ποδοσφαιρικούς συλλόγους στη Σουηδία.

## Οι Τίτλοι

Η ΙΦΚ Γκέτεμποργκ έχει κατακτήσει 18 Πρωταθλήματα Σουηδίας, 8 Κύπελλα Σουηδίας και 2 φορές το Κύπελλο Ουέφα.

**[[Άλσβενσκαν|Πρωταθλήματα Σουηδίας]]**

1908, 1910, 1918, 1934-35, 1941-42, 1957-58, 1969, 1982, 1983, 1984, 1987, 1990, 1991, 1993, 1994, 1995, 1996, 2007

**[[Κύπελλο Σουηδίας (ποδόσφαιρο ανδρών)|Κύπελλα Σουηδίας]]**

1979, 1982, 1983, 1991, 2008, 2012-13, 2014-15, 2019-20

**[[Κύπελλο ΟΥΕΦΑ]]**

* 1982 Ι.Φ.Κ Γκέτεμποργκ - Αμβούργο ΣΦ 	1-0, 3-0
* 1987 Ι.Φ.Κ Γκέτεμποργκ - Νταντί Γιουν. 	 1-0, 1-1

## Παραπομπές


## Εξωτερικοί σύνδεσμοι
* 
* Η επίσημη ιστοσελίδα της ΙΦΚ Γκέτεμπορκ 

Κατηγορία:Αθλητικοί σύλλογοι Σουηδίας
Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1904
Pitbull (ράπερ)

Ο **Αρμάντο Κρίστιαν Πέρες** (*Armando Christian Pérez*, 15 Ιανουαρίου 1981), γνωστότερος με το καλλιτεχνικό ψευδώνυμο **Pitbull** είναι Αμερικανός ράπερ. Η πρώτη του συμμετοχή σε ηχογραφημένο άλμπουμ ήταν στη δισκογραφική δουλειά του Lil Jon με τίτλο *Kings of Crunk* το 2002. Δύο χρόνια αργότερα κυκλοφόρησε το πρώτο του άλμπουμ με τίτλο *M.I.A.M.I.* (βραχυγραφία για το *Money Is a Major Issue*) με την εταιρεία TVT Records. Έκτοτε, έχει κυκλοφορήσει δύο ακόμα άλμπουμ με την εταιρεία αυτή, το *El Mariel* το 2006 και το *The Boatlift* το 2007. Είναι επίσης παρουσιαστής του δικού τους τηλεοπτικού προγράμματος, το οποίο μεταδίδεται στα ισπανικά στο καλωδιακό κανάλι Mun2 με τίτλο *La Esquina* (στα ισπανικά *Η Γωνία*).

## Βιογραφία
### Πρώτα χρόνια και πρώτο album
Ο Pitbull γεννήθηκε στις 15 Ιανουαρίου του 1981 και είναι αμερικανο-κουβανέζικης καταγωγής. Μεγάλωσε με επιρροές από τα ποιήματα του Κουβανού ποιητή Χοσέ Μαρτί και το είδος μουσικής Miami bass της χιπ χοπ. Εξέφρασε ενδιαφέρον για την ραπ της Δυτικής Ακτής (West coast rap) και της Ανατολικής Ακτής (East coast). Το 2002 έκανε την πρώτη του δισκογραφική εμφάνιση στο άλμπουμ του Lil Jon and the East Side Boyz' με τίτλο *Kings of Crunk* και το σάουντρακ της ταινίας  *2 Fast 2 Furious* την επόμενη χρονιά. Το 2004 ο Pitbull κυκλοφόρησε το πρώτο του άλμπουμ, με τίτλο *M.I.A.M.I. (Money Is a Major Issue)*. Τον Ιανουάριο του 2006 έπαιξε στην τηλεοπτική σειρά του UPN *South Beach*. Την ίδια χρονιά ηχογράφησε το "Nuestro Himno" σε συνεργασία με τους Wyclef Jean, Κάρος Πόνσε και Όλγα Τανιόν.

### 2007: ''The Boatlift''
Το τρίτο άλμπουμ του με τίτλο *The Boatlift*, κυκλοφόρησε το 2007 με το σινγκλ "Secret Admirer" να ξεχωρίζει. Ακολούθησαν τα σινγκλς "Go Girl"  και "The Anthem " με τον Lil Jon να συμμετέχει και ως παραγωγός. Ο Pitbull συνεργάστηκε επίσης με τον καλλιτέχνη της σόκα από το Τρινιδάδ και Τομπάγκο, Ματσέλ Μοντάνο. 

### 2009: Single και album
Το 2009 κυκλοφόρησε από την Ultra Records το σινγκλ "I Know You Want Me (Calle Ocho)". Η δισκογραφική του εταιρεία έκλεισε και υπέγραψε στην Polo Grounds Music/RCA Music Group .

## Δισκογραφία
### Albums

*2010: *Armando*
*2011: *Planet Pit*
*2012: *Global Warming*
; Συλλεκτικά άλμπουμ
* 2005: *Money Is Still a Major Issue*
* 2012: *Original Hits*

#### Συλλογές

### Singles

#### Συμμετοχή σε δίσκους άλλων καλλιτεχνών

## Παραπομπές


## Εξωτερικοί σύνδεσμοι

* Επίσημος ιστότοπος
* Pitbull στο MySpace
* Συνέντευξη του Pitbull
* Inked Magazine 

Κατηγορία:Αμερικανοί μουσικοί
Κατηγορία:Αμερικανοί ράπερ
Κατηγορία:Pitbull (ράπερ)
Κατηγορία:Eurodance μουσικοί
Χέλσινγκμποργκ

thumb|Kullagatan, ο πεζόδρομος στο κέντρο.
Το **Χέλσινγκμποργκ** (Σουηδικά: *Helsingborg*, προφέρεται και **Χελσινγκμπόρι**) είναι πόλη και σημαντικό λιμάνι στο νότο της Σουηδίας. Έχει 97.122 κατοίκους και βρίσκεται κοντά στο Μάλμε. Στην πόλη έχει έδρα ο αθλητικός σύλλογος Χέλσινγκμποργκς.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σουηδίας
Βεστερός

Η **Βεστερός** (Σουηδικά: *Västerås*,  προφορά ΔΦΑ: [vɛstərˈoːs]) είναι η πέμπτη μεγαλύτερη πόλη της Σουηδίας και βρίσκεται 100 χιλιόμετρα δυτικά της Στοκχόλμης, στις όχθες της λίμνης Μέλαρεν. Ανήκει στην επαρχία Βέστμανλαντ και έχει 110.877 κατοίκους. 

Ο μεγαλύτερος εργοδότης της πόλης είναι η βιομηχανία Asea Brown Boveri. Η εταιρία H&M άνοιξε το πρώτο της κατάστημα στην πόλη το 1947.

## Εξωτερικοί σύνδεσμοι
* 

Κατηγορία:Πόλεις της Σουηδίας
Καπουλέτοι και Μοντέκοι

Οι **Καπουλέτοι** και οι **Μοντέκοι** ή **Μοντέγοι** ήταν δύο σπουδαίες οικογένειες ευγενών της Βερόνας, στην Ιταλία, τις οποίες όμως χώριζε θανάσιμο μίσος. Το μίσος αυτό προέρχονταν από κάποια βεντέτα που είχε συμβεί μεταξύ των δύο οικογενειών σε μακρινούς προγόνους τους, που ακριβώς και οι ίδιες δεν γνώριζαν, αλλά την μνημόνευαν για τη διατήρηση της διχόνοιας. Από τις δύο αυτές οικογένειες προέρχονταν ο Ρωμαίος και η Ιουλιέτα που συνδέθηκαν με τον παράφορο έρωτα και τον οποίο απαθανάτισε ο Σαίξπηρ στην ομώνυμη τραγωδία του.

Τις έριδες των δύο αυτών οικογενειών πρώτος περιέγραψε ο Μαζούκιο σε διήγημά του με τον τίτλο "*Οι τραγικοί εραστές της Βερόνας*" που εξέδωσε το 1470. Μάλιστα ο συγγραφέας βεβαιώνει πως όλη η υπόθεση περί της έχθρας των δύο αυτών οικογενειών ήταν αληθινή, αν και δεν υφίσταται άλλη ιστορική πηγή για διασταύρωση.

Το θέμα του διηγήματος αυτού πραγματεύτηκαν αργότερα ο Λουΐτζι ντα Πόρτο (1535), ο  Μπαντάλο, ο Άγγλος ποιητής Αρθούρος Μπωκ και τέλος ο Σαίξπηρ. Εκτός όμως αυτών η υπόθεση ενέπνευσε και ζωγράφους αλλά και μουσικούς, όπως και τον Βιντσέντσο Μπελλίνι που συνέθεσε την όπερα (μελόδραμα) Οι "Καπουλέτοι και οι Μοντέκοι" σε στίχους του Ρομάνι.

Η υπόθεση του έργου με μικρές παραλλαγές μεταφέρθηκε  και στον ελληνικό κινηματογράφο σε σκηνοθεσία του Ντίνου Δημόπουλου το 1969, με τον τίτλο "Η νεράιδα και το παλικάρι", με πρωταγωνιστές τον Δημήτρη Παπαμιχαήλ και την Αλίκη Βουγιουκλάκη και  τις οικογένειες της Κρήτης των Βροντάκηδων και Φουρτουνάκηδων, και στην ελληνική τηλεόραση με το "Της αγάπης μαχαιριά"

Κατηγορία:Ιταλικά θεατρικά έργα
Κατηγορία:Ιταλικές οικογένειες
Κατηγορία:Βερόνα
Ψαθούρα Αλοννήσου

Η **Ψαθούρα** είναι νησίδα των Σποράδων. Βρίσκεται λίγα χιλιόμετρα βορειότερα από τα Γιούρα και αποτελεί το βορειότερο νησί του συμπλέγματος. Είναι επίπεδο νησί, βραχώδες με έκταση 763 στρέμματα. Το υψηλότερο σημείο του νησιού είναι 17 μέτρα. Η Ψαθούρα είναι ηφαιστειογενές νησί και τα πετρώματά του έχουν το χαρακτηριστικό μαύρο χρώμα των ηφαιστειογενών πετρωμάτων. Σήμερα στο νησί υπάρχει ένας από τους μεγαλύτερους φάρους στο Αιγαίο, ύψους 25 μέτρων.

## Εξωτερικοί σύνδεσμοι
* Πληροφορίες για την Ψαθούρα
* Ο Φάρος της Ψαθούρας 

## Παραπομπές


Κατηγορία:Θαλάσσιο Πάρκο Αλοννήσου Βορείων Σποράδων
Κατηγορία:Σποράδες